text: El Moniàtic Festival d'Alcoi celebra la seua desena edició aquesta setmana | Diània Televisió
  El Moniàtic Festival d'Alcoi celebra la seua desena edició aquesta setmana
  DATA: 27 – 29 de setembre de 2018
  El Moniàtic Festival, una iniciativa que nasqué com a alternativa al Mediàtic Festival l'any 2002, torna aquesta nit amb la desena edició.
  Sota el lema "Llibertat per a fer la mona", arranca hui la desena edició del Moniàtic Festival. A partir de les 20h, al mític pub L'Escenari, hi haurà una exposició de cartells d'aquestos 10 anys i un concert de l'acordionista Carles Belda (Mesclat , El Belda i el Conjunt Badabadoc).
  La trilogia moniàtica continuarà divendres a Cerveses Lluna amb les actuacions de Desustància, Mar o les murcianes Pájara Rey, i amb una de les cerveses artesanes més saboroses i populars de les comarques diàniques, que comptarà amb una edició especial Moniàtic.
  Dissabte serà el dia més complet, amb una interessant taula redona al voltant del fenomen de l'autogestió cultural, amb la participació de diversos col·lectius del País Valencià, al Parc La Glorieta. A la vesprada tindrem oferta doble: partida de pilota valenciana al Trinquet de la Cova Santa a càrrec de pilotaris d'Alcoi (17h), i a partir de les 16:30 al solar del Carre Sant Rafael (al Partidor), concerts de VALTÒNYC, Nomembers, Las Infrarrojas, TIPEX, Albuferians, Júlia, Las Víctimas Civiles, Sensa Yuma, ESOC, amb interludis amenitzats per Sambolika Batucada.